Сан Маріно (місто)

Сан Марíно () є головне місто штату Сан Маріно і єдно з єй девятых кастелів. Має 4 118 обывателїв. Находить ся на западных схылах найвысшого пункту Сан Маріна, горы Монте Тітано. Є то пяте найменше обыване головне місто на світї.

 Ґеоґрафія 
Місто Сан Маріно сусїдить з кастелами Аквавіва, Борґо Маджоре, Фіорентіно і Кєзануова і італьсков комунов Сан Лео.

Місто Сан Маріно ся складать зо семох курацій: Ка Берлоне, Канепа, Казоле, Кастелларо, Монталбо, Мурата і Санта Мустіола.

Меджінародна академія наук Сан Маріно мала свою резіденцію в тім містї.

 Історія 
Предпокладать ся, же місто было заложене святым Марінусом і дакількома хрістіаньскыма утеченцями, котры втїкали перед римскым пронаслїдователём в роцї 301.

Сердце міста хранили три вежы: перша, Ґуаіта, поставена в 11. столїтю, мала репутацію неприступной, што до великой міры стримовало од нападів.

Напятя зо сусїдныма силами выкликало потребу побудовати другу вежу, Честа (13. столїтя). Оборонна сістема была докончена аж по ставбы третёй вежы, Монтале (14. столїтя) – найменшой зо вшыткых, поставеной на послїднїм верьху Монте Тітано.

З рос­том чісла обывателїв міста ся теріторія країны розшырило о дакілько квадратных кілометрів. Кедьже політіка Сан Маріна не была замірена на інвазії або войны з цїлём здобыти новы теріторії, Сан Маріно здобыло остатных вісем кастел, котры творять країну, посередництвом накупів і договорів.

 Політіка 
Місто є резіденціёв Санмаріньской хрістіаньско-демократічной партії, конзерватівной партії, котра є в сучасности єднов з головных пануючіх партій.

 Економіка 
Економіка міста Сан Маріно было всягды узко повязане з економіков країны. Аж донедавна были головныма господарьскыма чінностями той локації добываня каміня і каменарьства. Днесь є економіка розманїтїшой і обсягуючі путёвый рух, бізніс, продай поштовых знамок і мале польногосподарьство, хоць тото послїднє є на упадку.

 Шпорт 
Місто Сан Маріно має три фотбаловы команды: СС Мурата, СП Тре Пене і San Marino Academy. Місто было містом переданя олімпійского огня через Сан Маріно в періодї перед зимныма олімпійскыма грами в роцї 2006.

 Ґалерія 

 Референції 

Катеґорія:Населены пункты подля алфавиту
Катеґорія:Населены пункты Сан Маріна
Катеґорія:Головны міста
Катеґорія:Міста Сан Маріно